મહિલાની ફરિયાદ અનુસાર તેની સાથે તેના પૂર્વ પ્રેમીએ બળાત્કાર ગુજાર્યો અને તેની પત્નીએ બંદૂકની અણીએ આખા ઘટનાક્રમને પોતાના મોબાઇલ ફોનમાં શૂટ કરી. પીડિત મહિલાએ ધુલેના શિરપારૂ ગામના મનોજ બદગુજર અને તેની પત્ની ભારતી વિરૂદ્ધ ફરિયાદ દાખલ કરવી છે. પોલીસને મળેલી માહિતી મુજબ પીડિત મહિલા છુટાછેડા લીધેલી છે અને તે પુણેમાં પોતાના 11 વર્ષના પુત્ર સાથે રહે છે. તેનું પિયર ધુલેમાં છે. જ્યાં થોડા સમય પહેલાં તેની મુલાકાત મનોજ સાથે થઇ હતી. બંને વચ્ચે મિત્રતા થઇ અને ટૂંક સમયમાં મિત્રતા પ્રેમમાં પરિવર્તન પામી. મનોજે તેને લગ્નની લાલચ આપી તેની સાથે શારીરિક સંબંધ બનાવ્યા, પરંતુ જ્યારે તેને ખબર પડી કે મનોજ પહેલાંથી પરણિત છે તો તેને બધા સંબંધો તોડી દિધા.